Yhtenäispuolue

Sijainti politiikan kompassissa

**Yhtenäispuolue**, englanniksi: **Unity Party**. (Ennen tryania 2000: **Yhteispuolue**) on yksi Zecorniumin senaattipuolueista. Se perustettiin tryanina 1100 nimellä *Yhteispuolue* (eng. *United Party*). Puolueen tarkoituksena oli rakentaa yhteisöä kaikista niistä planeetoista ja tähtijärjestelmistä, jotta Zecornium voitaisiin muodostaa. Tämän jälkeen puolueen päämääriä ovat mm: ylläpitää kaikille kuuluvaa ja vapaata yhteiskuntaa, pitää yllä oikeusvannomuksessa luvattuja oikeuksia ja palveluita ja olla demokraattisesti horjumaton ja korruptiovapaa.

Yhtenäispuolue ei ole minkään interstellaarisen poliittisen liiton jäsen. Yhtenäispuolueen jäsenet istuvat Senaatin rotundasalissa yhdeksänkymmenen asteen kulmassa vasemmalla nollakohdasta laskien.

Yhtenäsipuolueella on tryanin 3045 Senaatissa 26 edustajaa ja se on näin ollen suurin puolue senaatissa. Sama pätee Eliittiin, jossa Yhteispuolueella on kaksi istuinta ja toinen näistä istuimista on ensimmäinen, mikä tarkoittaa sitä, että Ylimmän titteli kuuluu Yhtenäispuolueen edustajalle. Yhtenäispuolueen nykyinen puheenjohtaja on Trevor Malley, joka on myös Ylin.

## Ideologia

Yhtenäispuolueen pääideologia on sosialidemokratia. Puolueen muita arvoja ovat vapaus, tasa-arvo, yhteisöllisyys ja kulttuurinvapaus. Puolueen pyrkimys on ajaa niiden oikeutta, joilla ei ole kaikkea ja ylläpitää Zecorniumissa vallitsevaa hyvinvointiyhteiskuntaa. Puolueella on tiukka linjaus humanismin tärkeydestä. Yhtenäispuolue kuuluu vasemmistoon.

## Tavoitteet ja linjaukset

### Talouspolitiikka

Yhtenäispuolue ei ole osallinen yrityspuoluepolitiikkaan.

### Militariset toimet

Yhtenäispuolue on linjannut kannattavansa Intergalaksian laajentamista Zecorniumin ulkopuolelle.

### Halcyon

Yhtenäispuolue on Halcyonia vastaan ja perustelee tämän oikeusvannomukseen vedoten. Puolueen tavoitteena on lopettaa Halcyonin autonomia.

### Kielenhuolto

Yhteispuolue tukee suomen kielen opettamista peruskoulussa.

## Historia

### Puolueen perustaminen

Puolue perustettiin tryanina 1100 nimellä Yhteispuolue (eng. *United Party*) ajamaan yhteisöllisyyden ja liittouman aatetta. Sen päätavoitteena oli perustaa valtio, joka toisi niin paljon järjestelmiä yhteen kuin olisi mahdollista. Puolueen puheenjohtaja oli tällöin Akanda Pyrioris.

### Ensimmäinen puheenjohtajavaidos ja Zecorniumin perustaminen

Tryanina 1112 Zecornium perustettiin Akanda Pyrioriksen ja hänen tyttärensä Samatha Pyrioriksen johdolla. Yhteispuolue oli uuden Senaatin ja Eliitin suurin puolue alkutaipaleella ja lopulta sen puheenjohtajakin vaihtui. Uusi puheenjohtaja oli Samantha Pyrioris, joka oli myös tryanien 1112-1118 Ylin.

### Tryanit 1119-2000

Yhteispuolueen dominanssi Senaatissa jatkui tryaniin 2000 asti, jolloin puolueesta irtosi iso osa sen jäsenistä. Syynä tähän oli tryanina 1999 käyty taistelu Yhteispuolueen uusista tavoitteista. Irtaantuneet jäsenet muodostivat oman puolueensa: Thaoolinen Puolue. Tämän johdosta Yhteispuolue vaihtoi nimensä Yhtenäispuolueeksi.

### Tryanit 2000-

Tryanista 2000 lähtien puolueen dominanssi Senaatissa horjui hieman, mutta se saatiin kirittyä lopulta takaisin.

### Nykytilanne

Puolueen nykyinen puheenjohtaja on Trvor Malley. Hän on ollut asemassa tryanista 3040 lähtien.

## Organisaation rakenne

### Puolueen toimielimet

Ylintä päätösvaltaa puolueessa käyttää joka tryanin neljännes järjestettävä puoluepaneeli, jossa keskustellaan puolueen ajankohtaisista tavoitteista ja linjauksista. Paneeliin osallistuvat kaikki halukkaat. Ylin toimielin puolueessa on puolueneuvosto, joka kokoontuu kaksi kertaa tryanin neljänneksellä.

### Nuorisöjärjestö

Yhtenäispuolueen nuorisojärjestö on Youth for the UnityParty.

## Kannattajakunta

### Jäsenet

Puolueen jäsenistä n. 41% on ihmisiä, 23% angoloita, 12% deviaaneja ja 24% muita lajeja. Puolueessa oli tryanina 3045 noin 543 miljardia jäsentä.

### Demografia

Suurin osa Yhtenäispuolueen äänestäjistä oli pienistä provinsseista.